Ilmoitus niille yhteisön tuojille, jotka tuovat Kiinan kansantasavallasta tiettyjä määrällisten kiintiöiden alaisia tuotteita

(2001/C 192/03)

Yhteisön määrällisten kiintiöiden hallintomenettelyn käyttöönotosta 7. maaliskuuta 1994 annetun neuvoston asetuksen (EY) N:o 520/94(1) 3 artiklan mukaisesti yhteisön tuojille ilmoitetaan seuraavaa:

1. Euroopan komissio on vahvistanut asetuksella (EY) N:o 1394/2001(2) erityiset menettelyt tiettyjen sellaisten yhteisön vuoden 1998 määrällisten kiintiöiden hallinnoimisesta, jotka neuvosto on ottanut käyttöön Kiinan kansantasavallan osalta 7. maaliskuuta 1994 annetulla asetuksella (EY) N:o 519/94(3).

2. Näitä kiintiöitä hallinnoidaan perinteisten kauppavirtojen huomioon ottamiseen perustuvan menetelmän mukaisesti (asetuksen (EY) N:o 520/94 2 artiklan 2 kohdan a alakohta). Tämän menetelmän mukaan kiintiöt jaetaan kahteen osaan, joista toinen on tarkoitettu perinteisille tuojille ja toinen muille tuojille. Muille tuojille varattu osa jaetaan kuitenkin suhteessa haettuihin määriin; muun kuin perinteisen tuojan hakema määrä ei saa olla suurempi kuin kullekin tuotteelle tämän ilmoituksen liitteessä I esitetty määrä tai arvo.

Perinteisinä tuojina pidetään tuojia, jotka voivat todistaa tuoneensa kiintiöiden alaisia tuotteita yhteisöön kalenterivuonna 1998 tai 1999.

3. Näiden kiintiöiden jakoon osallistuakseen yhteisön tuojat voivat riippumatta sijoittautumispaikastaan yhteisössä esittää valitsemansa jäsenvaltion toimivaltaisille viranomaisille kunkin kiintiön osalta yhden, kyseisen jäsenvaltion yhdellä tai useammalla virallisella kielellä tehdyn lisenssihakemuksen. Luettelo toimivaltaisista viranomaisista esitetään tämän ilmoituksen liitteessä II.

4. Tietyistä asetuksen (EY) N:o 520/94 soveltamista koskevista säännöksistä 30. maaliskuuta 1994 annetun komission asetuksen (EY) N:o 738/94(4) 3 artiklan mukaisesti tuontilisenssihakemuksessa on oltava ainoastaan seuraavat tiedot:

a) hakijan täydellinen nimi ja osoite (myös puhelinnumero, telekopionumero ja mahdollinen toimivaltaisten kansallisten viranomaisten antama tunnistenumero) sekä arvonlisäverotunniste, jos hakija on arvonlisäverovelvollinen;

b) kiintiökausi eli "vuoden 2002 käyttämättä jääneet määrät";

c) tarvittaessa tavaranhaltijan tai hakijan mahdollisen edustajan täydellinen nimi ja osoite (myös puhelinnumero ja telekopionumero);

d) tavaroiden kuvaus, jolloin on ilmoitettava:

- niiden kauppanimitys,

- yhdistetyn nimikkeistön koodi, johon ne kuuluvat,

- niiden alkuperä ja lähtöpaikka;

e) haetut määrät kiintiötä vahvistettaessa käytettynä yksikkönä ilmaistuna;

f) haettujen määrien erittely yhdistetyn nimikkeistön koodin mukaisesti, jos lisenssihakemus koskee jalkineita ja jos määrällinen kiintiö koskee kahta yhdistetyn nimikkeistön koodia;

g) seuraava todistus, joka on päivätty ja hakijan allekirjoittama ja jossa on nimenselvennös suuraakkosin; "Minä allekirjoittanut todistan, että tässä hakemuksessa ilmoitetut tiedot ovat oikeita ja vilpittömässä mielessä annettuja ja että olen sijoittautunut Euroopan yhteisöön ja että tämä hakemus on ainoa minun jättämäni tai minun nimissäni jätetty hakemus, joka koskee tässä hakemuksessa kuvattuihin tavaroihin sovellettavaa kiintiötä.

Sitoudun palauttamaan lisenssin sen myöntäneelle toimivaltaiselle viranomaiselle 10 työpäivän kuluessa sen voimassaolon päättymispäivästä."

5. Perinteisille tuojille tarkoitetun kiintiöosan jakoon osallistuakseen tuojien on liitettävä lisenssihakemukseensa oikeaksi todistetut jäljennökset niistä kalenterivuoden 1998 tai 1999 aikana niiden nimissä tai sen toimijan nimissä, jonka toimintaa tuojat jatkavat, laadituista vapaaseen liikkeeseen luovutusta koskevista ilmoituksista, jotka koskevat lisenssihakemuksessa tarkoitettuun määrälliseen kiintiöön kuuluvien, Kiinan kansantasavallasta peräisin olevien tuotteiden luovutusta vapaaseen liikkeeseen.

Vaihtoehtoisesti hakija voi liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman todistusasiakirjan, joka osoittaa hakijan tai tarvittaessa toimijan, jonka toimintaa hakija jatkaa, tuoneen asianomaisia tuotteita kalenterivuonna 1998 tai 1999.

Vaihtoehtoisesti hakija, jolla on jo yhteisön lainsäädännön (asetuksen (EY) N:o 2021/97 ja/tai asetuksen (EY) N:o 1280/98 ja/tai asetuksen (EY) N:o 1469/1999) mukaisesti annettu tuontilisenssi, joka koskee lisenssihakemuksen kattamia tuotteita, voi liittää lisenssihakemukseensa jäljennöksen edellisestä lisenssistä. Tässä tapauksessa hakijan on kuitenkin mainittava lisenssihakemuksessa kyseisen tuotteen toteutuneen tuonnin kokonaismäärä joko vuonna 1998 tai 1999.

6. Esittäessään hakemuksen muille kuin perinteisille tuojille tarkoitetun kiintiöosan jakoon osallistumiseksi taloudelliset toimijat, joiden katsotaan olevan etuyhteydessä komission asetuksen (ETY) N:o 2454/93(5) (tietyistä yhteisön tullikoodeksista annetun neuvoston asetuksen (EY) N:o 2913/92 soveltamista koskevista säännöksistä) 143 artiklan mukaisesti, voivat ainoastaan jättää yhden ainoan hakemuksessa mainittuja tavaroita koskevan lisenssihakemuksen. Komission asetuksen (EY) N:o 738/94 3 artiklan 2 kohdan g alakohdassa vaaditun ilmoituksen lisäksi muuta kuin perinteistä kiintiötä koskevassa lisenssihakemuksessa on oltava ilmoitus siitä, että hakija ei ole etuyhteydessä mihinkään muuhun taloudelliseen toimijaan, jonka hakemus koskee kyseistä muille kuin perinteisille tuojille tarkoitettua kiintiötä.

7. Tuontilisenssihakemukset on jätettävä sellaisen ajanjakson aikana, joka alkaa seuraavana päivänä sen jälkeen kun, 9. heinäkuuta 2001 annettu komission asetus (EY) N:o 1394/2001 on julkaistu Euroopan yhteisöjen virallisessa lehdessä, ja päättyy 7. syyskuuta 2001 klo 15.00 Brysselin aikaa.

8. Huomautus:

Tässä ilmoituksissa tarkoitettuihin kiintiöihin sovelletaan seuraavien asetusten säännöksiä:

neuvoston asetus (EY) N:o 520/94, 7.3.1994

(EYVL L 66, 10.3.1994, s. 1);

neuvoston asetus (EY) N:o 519/94, 7.3.1994

(EYVL L 67, 10.3.1994, s. 89);

neuvoston asetus (EY) N:o 1138/98, 28.5.1998

(EYVL L 159, 3.6.1998, s. 1);

komission asetus (EY) N:o 738/94, 30.3.1994

(EYVL L 87, 31.3.1994, s. 47);

komission asetus (EY) N:o 983/96, 31.5.1996

(EYVL L 131, 1.6.1996, s. 47);

komission asetus (EY) N:o 1394/2001, 9.7.2001

(EYVL L 187, 10.7.2001, s. 31).

(1) EYVL L 66, 10.3.1994, s. 1, asetus sellaisena kuin se on muutettuna asetuksella (EY) N:o 138/96 (EYVL L 21, 27.1.1996, s. 6).

(2) EYVL L 187, 10.7.2001, s. 31.

(3) EYVL L 67, 10.3.1994, s. 89, asetus sellaisena kuin se on viimeksi muutettuna asetuksella (EY) N:o 1138/98 (EYVL L 159, 3.6.1998, s. 1).

(4) EYVL L 87, 31.3.1994, s. 47, asetus sellaisena kuin se on viimeksi muutettuna asetuksella (EY) N:o 983/96 (EYVL L 131, 1.6.1996, s. 47).

(5) EYVL L 253, 11.10.1993.

LIITE I

Enimmäismäärä, jota jokainen muu kuin perinteinen tuoja voi pyytää

>TAULUKON PAIKKA>

LIITE II

LUETTELO TOIMIVALTAISISTA KANSALLISISTA VIRANOMAISISTA

1. BELGIQUE/BELGIË

Ministère des affaires économiques Administration des relations économiques,

4e division: Mise en oeuvre des politiques commerciales

Services des licences

Ministerie van Economische Zaken Bestuur van de Economische Betrekkingen,

4e afdeling: Toepassing van de Handelspolitiek

Dienst Vergunningen

Rue Général-Leman/Generaal Lemanstraat 60 B - 1040 Bruxelles/Brussel Tél./Tel. (32-2) 206 58 16 Télécopieur/Fax (32-2) 230 83 22/231 14 84

2. DANMARK

Erhvervsfremme Styrelsen Vejlsøvej 29 DK - 8600 Silkeborg Tlf. (45) 35 46 60 00 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/619 69 08 800

4. GREECE/ΕΛΛΑΔΑ

Ministry of National Economy General Secretariat of International Economic Relations

Directorate for Foreign Trade Issues

1, Kornarou Street GR - 10563 Athens Τηλ. (30-1) 328 60 31/328 60 32 Φαξ (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur (33-1) 55 07 46 59

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero del Commercio con l'estero Direzione generale per la politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 59 931/06 59 93 24 19/06 59 93 24 00 Fax (39) 06 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37

11. ÖSTERREICH

Bundesministerium für Wirtschaft und Arbeit Landstrasser Hauptstraße 55/57 A - 1031 Wien Tel. (43-171) 100 83 45 Fax (43-171) 100 83 86

12. PORTUGAL

Ministério da Economia Direcção-Geral das Relações Económicas Internacionais Avenida da República, 79 P - 1069-059 Lisboa Tel. (351) 217 91 18 00/217 91 19 43 Fax (351) 217 93 22 10/217 96 37 23 Telex: 13 418

13. SUOMI/FINLAND

Tullihallitus/Tullstyrelsen Erottajankatu 2/Skillnadsgatan 2 FIN - 00101 Helsinki/Helsingfors P./tfn (358-9) 61 41 F./fax (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57